cyanic-selkie/wikianc huggingface dataset:
Πτολεμαίος ΙΓ΄ Θεός Φιλοπάτωρ
Ένοπλη Σύγκρουση
Ο επιτιθέμενος στρατός, πλέον υπό τις διαταγές του Γανυμήδη, άσκησε μεγάλη πίεση στον Καίσαρα. Κατάφερε μάλιστα να αποκόψει την παροχή νερού από τη Λίμνη Μαρεότιδα, αλλά ο Καίσαρ αντιμετώπισε το πρόβλημα σκάβοντας πηγάδια. Σε μια προσπάθεια να αποκτήσει την λωρίδα γης που ένωνε τη νήσο Φάρο με την ενδοχώρα, ο Καίσαρ έχασε τετρακόσιους λεγεωναρίους. Ο ίδιος σώθηκε κολυμπώντας προς το πλοίο του. Τότε οι Αλεξανδρινοί μπήκαν σε διαπραγματεύσεις υποσχόμενοι πως αν ο Καίσαρ τους έστελνε τον νεαρό βασιλιά, θα ανέτρεπαν την Αρσινόη και θα δέχονταν την εξουσία του Πτολεμαίου. Ο Καίσαρ δεν εμπιστεύτηκε αυτές τις υποσχέσεις, ωστόσο για λόγους πολιτικής ελευθέρωσε το αγόρι. Πράγματι, μόλις εκείνο πήγε στο στρατόπεδο των Αλεξανδρινών τέθηκε επικεφαλής του αγώνα κατά των Ρωμαίων.
Τελικά, οι δυνάμεις που ο Καίσαρ περίμενε έφτασαν στην Αίγυπτο. Επρόκειτο για μια δύναμη υπό τη διοίκηση του Μιθριδάτη της Περγάμου, άντρα ελληνικής και γαλατικής καταγωγής που πρόσκειτο στον Καίσαρα. Ανάμεσά τους ήταν και μια δύναμη τριών χιλιάδων Εβραίων, υπό τις διαταγές του Αντιπάτρου. Ο Μιθριδάτης πέρασε την έρημο με αφετηρία την Παλαιστίνη, πήρε το Πελούσιο, κινήθηκε κατά μήκος του ανατολικού κομματιού του Νείλου με προορισμό τη Μέμφιδα, και από κει κάτω κατά μήκος του δυτικού κομματιού στην Αλεξάνδρεια. Οι Αλεξανδρινοί αποπειράθηκαν να τον σταματήσουν προτού ενωθεί με τις λεγεώνες του Καίσαρα, αλλά ο τελευταίος κινήθηκε ταχύτατα γύρω από τη λίμνη Μαρεότιδα και έτσι οι ενωμένες ρωμαϊκές δυνάμεις επιτέθηκαν στους Αλεξανδρινούς που είχαν εγκατασταθεί στο ποτάμι. Τη δεύτερη ημέρα είχαν καταλάβει τη θέση και μεγάλο μέρος του αλεξανδρινού στρατού – Γαλάτες, Γερμανοί, Ασιάτες, Ρωμαίοι, Ιταλοί, Ελληνοαιγύπτιοι και ντόπιοι – εξοντώθηκε. Όταν η σφαγή έλαβε τέλος, ο νεαρός Πτολεμαίος ΙΓ' δεν βρέθηκε πουθενά. Αναφέρθηκε πως το πλοίο με το οποίο αποπειράθηκε να δραπετεύσει γέμισε τόσο με φυγάδες που βυθίστηκε.
Ο Καίσαρ επέστρεψε στην Αλεξάνδρεια κύριος της κατάστασης τον Ιανουάριο του 47 π.Χ. Παρόλο που η Κλεοπάτρα είχε πλέον γίνει αντιπαθής στους υπηκόους της γιατί συντάχθηκε με το Ρωμαίο, αναγκάστηκαν να την δεχτούν ως βασίλισσα, υπό την πίεση του Καίσαρα. Με τον Πτολεμαίο ΙΓ' να έχει πλέον χαθεί, βασιλιάς ανακηρύχθηκε ο νεότερος αδελφός τους, Πτολεμαίος ΙΔ', που τότε ήταν δώδεκα ετών. Η Αρσινόη Δ' εστάλη στη Ρώμη έτσι ώστε, όταν μελλοντικά διοργανωνόταν ο θρίαμβος του Καίσαρα στην πόλη, η πριγκίπισσα να παρελάσει αλυσοδεμένη πίσω από το άρμα του.
Εξωτερικοί σύνδεσμοι
Κατηγορία:Φαραώ της δυναστείας των Πτολεμαίων Κατηγορία:Ελληνιστική περίοδος
Ελληνίδες Έλληνες
Ελληνίδες Έλληνες ήταν ο τίτλος μιας σατιρικής επιθεώρησης του Ναπολέοντα Ελευθερίου και του Ηλία Λυμπερόπουλου. Ανέβηκε το 1976 στο θέατρο "Μπουρνέλλη" (Λεωφόρος Αλεξάνδρας) από τις επιχειρήσεις Βασίλη Μπουρνέλλη. Γνώρισε μεγάλη εισπρακτική επιτυχία.
Κοινό των Νησιωτών
Το Κοινό των Νησιωτών ήταν ομοσπονδιακό κράτος (συμπολιτεία) της ελληνιστικής περιόδου, που περιλάμβανε τις Κυκλάδες. Ιδρύθηκε το 314 π.Χ. από τον Αντίγονο τον Μονόφθαλμο, και παρέμεινε υπό την ηγεμονία του ιδίου και του γιου του Δημήτριου του Πολιορκητή ως το 288 π.Χ. περίπου, οπότε πέρασε υπό την ηγεμονία των Πτολεμαίων. Το Κοινό διατηρήθηκε ως την κατάλυση της πτολεμαϊκης κυριαρχίας στο Αιγαίο από τον Μακεδόνα βασιλιά Αντίγονο Γονατά περί τα μέσα του 3ου αιώνα π.Χ. Μετά την διάλυση του Κοινού, τα νησιά των Κυκλάδων αυτονομήθηκαν, ώσπου το Κοινό ανασυστάθηκε περί το 200 π.Χ., αυτή τη φορά υπό την ηγεμονία της Ρόδου. Διατηρήθηκε δε ως την υποταγή της Ρόδου στη Ρώμη περί το 168 π.Χ.
Κατηγορία:Ομοσπονδιακά κράτη αρχαίας ελληνικής ιστορίας Κατηγορία:Ιστορία των Κυκλάδων Κατηγορία:Ελληνιστική περίοδος Κατηγορία:Τίτλοι στην Αρχαία Ελλάδα
Μιχάλης Γενίτσαρης
Ο Μιχάλης Γενίτσαρης (15 Ιουνίου 1917 - 11 Μαΐου 2005) ήταν Έλληνας τραγουδιστής και συνθέτης και στιχουργός του ρεμπέτικου τραγουδιού. Ήταν επίσης γνωστός ως «ο τελευταίος ρεμπέτης».
Βιογραφία
Γεννήθηκε στην Αγία Σοφία του Πειραιά. Άρχισε να παίζει επαγγελματικά μπουζούκι και να τραγουδάει από το 1935 σε ηλικία 18 ετών. Έχει γράψει, συνθέσει και ερμηνεύσει τραγούδια όπως: «Εγω μάγκας φαινόμουνα», «Σαλταδόρος», «Με `πιάσαν επί Μεταξά», «Στα όρη βγαίνει η κάπαρη», «Μαυραγορίτες», «Θα `ρθω νύχτα τοίχο-τοίχο» και άλλα. Επίσης έχει συνθέσει και ερμηνεύσει το τραγούδι «Ένας λεβέντης έσβησε», που το έχει γράψει ο Νίκος Μάθεσης για τον θάνατο του Άρη Βελουχιώτη, καθώς και το τραγούδι "Στέλιος Καρδάρας", προς τιμήν του μαχητή της ΟΠΛΑ, Στέλιου Σπανού.
Εξωτερικοί σύνδεσμοι
Κατηγορία:Έλληνες άνδρες τραγουδιστές Κατηγορία:Έλληνες τραγουδοποιοί Κατηγορία:Έλληνες μπουζουκτσήδες Κατηγορία:Μουσική-επέκταση Κατηγορία:Ρεμπέτες
1021 Φλαμαριό
Ο Φλαμαριό (Flammario) είναι μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,962. Ανακαλύφθηκε το 1924 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του προς τιμή του Γάλλου αστρονόμου Καμίλ Φλαμαριόν.
Φυσικά χαρακτηριστικά
Η μέση διάμετρος του Φλαμαριό εκτιμάται σε 99,93 χιλιόμετρα. Ο φασματικός τύπος του είναι F, ενώ το άλβεδό του είναι 0,0458. Ο Φλαμαριό περιστρέφεται γύρω από τον εαυτό του μία φορά κάθε 12 ώρες και 8,8 λεπτά.
Εξωτερικοί σύνδεσμοι
Φλαμαριο
Αιθυλομάδα
Στη χημεία, μια αιθυλομάδα είναι ένας υποκαταστάτης αλκυλίου που παράγεται από το αιθάνιο (C2H6). Έχει χημικό τύπο –C2H5 και συντομεύεται πολύ συχνά στα αγγλικά ως Et. Το αιθύλιο χρησιμοποιείται στην ονοματολογία οργανικών ενώσεων ως ένα κορεσμένο τμήμα δύο ανθράκων σε ένα μόριο, ενώ το πρόθεμα "αιθ-" χρησιμοποιείται για να δείξει την παρουσία δύο ατόμων άνθρακα στο μόριο.
Αιθυλίωση
Αιθυλίωση είναι ο σχηματισμός μιας ένωσης με εισαγωγή μιας αιθυλομάδας. Το πιο πλατιά πρακτικό παράδειγμα αυτής της αντίδρασης είναι η αιθυλίωση του βενζολίου. Το μέσο αιθυλίωσης είναι το αιθένιο. Παράχθηκαν περίπου 24,7 εκατομμύρια τόνοι το 1999. Το αιθυλοβενζόλιο είναι η πρόδρομη ένωση για το στυρένιο, την πρόδρομη ένωση για το πολυστυρένιο.
Ετυμολογία
Το όνομα της ομάδας παράγεται από τον αιθέρα, τον πρώτο γεννημένο στοιχειακό θεό του αέρα και το "ύλη", που αναφέρεται στο "υλικό".
Παραπομπές
Κατηγορία:Χημικές ρίζες Κατηγορία:Οργανική χημεία
Έλσανι
Το Έλσανι (Елшани) είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Δημογραφία
Σύμφωνα με την απογραφή του 2002, το χωριό είχε πληθυσμό 590 κατοίκους.
Οι εθνοτικές ομάδες του χωριού περιλαμβάνουν:
Countdown to Extinction
Το Countdown to Extinction είναι το πέμπτο στούντιο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε τον Ιούλιο του 1992 από την "Capitol Records". Στις 6 Νοεμβρίου 2012, ο δίσκος επανεκδόθηκε σε μορφή διπλού CD για την επέτειο των είκοσι χρόνων από την αρχική του κυκλοφορία, με το δεύτερο CD να αποτελείται από την ηχογράφηση της εμφάνισης του συγκροτήματος στο "Cow's Palace" του Σαν Φρανσίσκο, το 1992.
Ιστορία του δίσκου
Το Μάιο του 1991, οι Megadeth συμμετείχαν στην περιοδεία "Clash of the Titans" μαζί με τους Slayer, τους Anthrax και τους Alice in Chains. Το συγκρότημα συμμετείχε σ' αυτή την περιοδεία ως μέρος της προώθησης του "Rust In Peace", το οποίο είχε κυκλοφορήσει ένα χρόνο νωρίτερα.
Στις 6 Ιουλίου 1992 κυκλοφόρησε ο δίσκος "Countdown to Extinction" από την "Capitol" σκαρφαλώνοντας στο # 2 του Billboard, την υψηλότερη θέση στην οποία έφθασαν οι Megadeth σε όλη τους την καριέρα. Ο δίσκος έγινε διπλά πλατινένιος στις Ηνωμένες Πολιτείες και τριπλά πλατινένιος στον Καναδά, ενώ ανέβηκε και στο Top-5 των βρετανικών τσαρτ. Η δημοτικότητα του άλμπουμ ανέβηκε ακόμη περισσότερο μετά την άνοδο στο Top-30 της Μεγάλης Βρετανίας των σινγκλ "Symphony of Destruction", "Skin o' My Teeth" και "Sweating Bullets" και το "Countdown to Extinction" βραβεύθηκε ως ασημένιος δίσκος στη Γηραιά Αλβιόνα.
Κατά τη διάρκεια της περιοδείας για την προώθηση του άλμπουμ, τις συναυλίες των Megadeth άνοιγαν οι Pantera και οι Suicidal Tendencies. Τον Ιανουάριο του 1993, το "Countdown to Extinction" προτάθηκε για βραβείο "Grammy" και το συγκρότημα περιόδευσε με τους Stone Temple Pilots στις Ηνωμένες Πολιτείες. Αρκετές από τις συναυλίες αναβλήθηκαν, όπως και ολόκληρο το ιαπωνικό κομμάτι της περιοδείας το οποίο ήταν προγραμματισμένο για το Μάιο εκείνης της χρονιάς.
Τον Ιούνιο του 1993, το συγκρότημα περιόδευσε στην Ευρώπη ανοίγοντας τις συναυλίες των Iron Maiden και των Metallica, ενώ ένα μήνα αργότερα οι Megadeth ξεκίνησαν να περιοδεύουν μαζί με τους Aerosmith στην Αμερική, αλλά η συνεργασία τους τελείωσε μετά από μόλις επτά εμφανίσεις.
Τραγούδια
1. Skin o' My Teeth (Mustaine) - 3:14
2. Symphony of Destruction (Mustaine) - 4:03
3. Architecture of Aggression (Mustaine, Ellefson) - 3:35
4. Foreclosure of a Dream (Mustaine, Ellefson) - 4:16
5. Sweating Bullets (Mustaine) - 5:03
6. This Was My Life (Mustaine) - 3:43
7. Countdown to Extinction (Mustaine, Ellefson, Menza, Friedman) - 4:19
8. High Speed Dirt (Mustaine, Ellefson) - 4:13
9. Psychotron (Mustaine, Friedman) - 4:42
10. Captive Honour (Mustaine, Ellefson, Menza, Friedman) - 4:15
11. Ashes in Your Mouth (Mustaine, Ellefson, Menza, Friedman) - 6:11
Βραβεία
Countdown to Extinction (άλμπουμ)
Ηνωμένες Πολιτείες (RIAA Certification): 2 φορές πλατινένιος
Αργεντινή (CAPIF Certification): Χρυσός
Καναδάς (CRIA Certification): 3 φορές πλατινένιος
Ηνωμένο Βασίλειο (BPI Certification): Ασημένιος
Τα μέλη του συγκροτήματος
Το "Countdown to Extinction" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Megadeth Κατηγορία:Άλμπουμ του 1992
Σιδηροδρομικός Σταθμός Βραχναίικων
Ο Σιδηροδρομικός Σταθμός Βραχναίικων είναι σιδηροδρομικός σταθμός στα Βραχναίικα, κωμόπολη και προάστιο της Πάτρας. Ως σταθμός άνοιξε στις 15/12/1888 και έκλεισε το 2011. Επαναλειτούργησε στις 29 Φεβρουαρίου 2020 εξυπηρετούμενος από τα τοπικά τρένα ανάμεσα στην Πάτρα και την Κάτω Αχαΐα του Προαστιακού Σιδηροδρόμου Πάτρας. Εξυπηρετεί τα Βραχναίικα, τα Δρεσθενά και το Μονοδένδρι.
Παραπομπές
Βραχνέικα Βραχνέικα Βραχνέικα
Τα χρόνια της θύελλας
Πλοκή
Η ταινία αφηγείται την περιπέτεια δύο φίλων, οι οποίοι ξεκίνησαν από το έπος του '40 στην Πίνδο, πέρασαν στην Αντίσταση και μετά σύρθηκαν στον Εμφύλιο πόλεμο και κυνηγήθηκαν μετεμφυλιακά ως αντάρτες του ΕΛΑΣ από τη χωροφυλακή, τους ασφαλίτες και τον στρατό. Κατά τη διάρκεια της πορεία τους, ξετυλίζονται επί οθόνης τα γεγονότα της μάχης του Γοργοπόταμου μέχρι και το δεύτερο αντάρτικο. Οι δυο σύντροφοι συναντούν ανθρώπους πρόθυμους να τους βοηθήσουν, αλλά τελικά συλλαμβάνονται και θανατώνονται. Η σύζυγος του ενός από τους δύο γλιτώνει από το εκτελεστικό απόσπασμα λόγω της εγκυμοσύνης της, φυλακίζεται και κατόπιν αποφυλακίζεται επί κυβέρνησης Γεωργίου Παπανδρέου. Ο γιος της, φοιτητής στις αρχές της δεκαετίας του 1970, θα συμμετέχει στα γεγονότα του Πολυτεχνείου.
Παραγωγή
Η μουσική της ταινίας είναι του Γιάννη Μαρκόπουλου.
Η ταινία κυκλοφόρησε στις κινηματογραφικές αίθουσες τη σεζόν 1984-1985 και, κόβοντας 95.615 εισιτήρια, κατατάχθηκε στην 10η θέση ανάμεσα σε 38 ταινίες της ίδιας σεζόν. Βραβεύτηκε στο Φεστιβάλ Κινηματογράφου Θεσσαλονίκης το 1984 με το βραβείο Καλύτερου Σεναρίου. Επίσης, απέσπασε βραβείο Καλυτέρας Ταινίας στο Φεστιβάλ της Βαλένθιας και βραβείο Καλύτερου Σεναρίου στο Φεστιβάλ της Κέρκυρας.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1984 Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ελληνικές πολεμικές ταινίες Κατηγορία:Πολιτικές ταινίες Κατηγορία:Αισθηματικές πολεμικές ταινίες Κατηγορία:Ταινίες με μουσική σύνθεση Γιάννη Μαρκόπουλου Κατηγορία:Ταινίες γυρισμένες στην Ελλάδα Κατηγορία:Ελληνικές περιπετειώδεις ταινίες
Δήμος Μουζακίου
Η σημερινή μορφή του δήμου προέκυψε, με το Πρόγραμμα Καλλικράτης, από την επέκταση του αρχικού Δήμου Μουζακίου, με τη συγχώνευση σε αυτόν των προϋπαρχόντων δήμων Ιθώμης και Παμίσου. thumb|300px|Τοπογραφικός χάρτης του Δήμου Μουζακίου.
Δημοτικές ενότητες και οικισμοί
thumb|300px|Χάρτης των δημοτικών ενοτήτων (πρώην δήμων και κοινοτήτων) του Δήμου Μουζακίου. {{legend|red|1 - [[#Μουζακίου|Μουζακίου}} {{legend|blue|2 - Ιθώμης }} {{legend|lightgreen|3 - Παμίσου}} ]]
Ο Δήμος Μουζακίου διαιρείται σε 3 «δημοτικές ενότητες», οι οποίες αντιστοιχούν στους 3 συγχωνευθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.
Πιο συγκεκριμένα (σε αγκύλες ο πληθυσμός σύμφωνα με την απογραφή του 2001):
Μουζακίου
Η δημοτική ενότητα Μουζακίου από την οποία αποτελούνταν ο δήμος πριν την επέκτασή του έχει συνολικά 10.148 κατοίκους και έκταση 179.521 στρέμματα.
Περιλαμβάνει τις παρακάτω τοπικές κοινότητες και οικισμούς:
Ιθώμης
Η δημοτική ενότητα (πρώην δήμος) Ιθώμης καταλαμβάνει έκταση 80.491 στρέμματα και έχει συνολικό πληθυσμό 3.140 κατοίκους. Ο πρώην δήμος λειτούργησε από το 1999 έως το 2010 με έδρα το χωριό Φανάρι.
Παμίσου
Η δημοτική ενότητα (πρώην δήμος) Παμίσου καταλαμβάνει έκταση 53.854 στρέμματα και έχει συνολικό πληθυσμό 4.622 κατοίκους. Ο πρώην δήμος λειτούργησε από το 1999 έως το 2010 με έδρα το Αγναντερό.
Περιλαμβάνει τις παρακάτω τοπικές κοινότητες και οικισμούς:
Δήμαρχοι Μουζακίου
...
Πηγές
Μουζακίου Μουζακιου
Παγκόσμιο πρωτάθλημα Φόρμουλα 1 (1992)
Το Παγκόσμιο πρωτάθλημα Φόρμουλα 1 (1992) ήταν το 43ο που διοργάνωσε η FIA. Περιλάμβανε 16 αγώνες. Ξεκίνησε στις 5 Απριλίου στη Βραζιλία κι ολοκληρώθηκε στις 8 Νοεμβρίου στην Αυστραλία. Ήταν το τελευταίο πρωτάθλημα για την Ιαπωνική αυτοκινητοβιομηχανία Honda η οποία προμήθευε με κινητήρες τη Μακλάρεν και Παγκόσμιος Πρωταθλητής αναδείχθηκε ο Βρετανός Νάιτζελ Μάνσελ.
1992 Κατηγορία:Μηχανοκίνητος αθλητισμός το 1992
Πλιγούρι (κόκκος)
Το πλιγούρι ή πουργούρι (groats) (ή σε μερικές περιπτώσεις, "μούρα") είναι ο φλοιός από τον κόκκο διαφόρων δημητριακών, όπως βρώμης, σιταριού και σίκαλης. Το πλιγούρι (groats) είναι ολικής αλέσεως το οποίο περιέχει φύτρες δημητριακών και το πλούσιο σε ίνες τμήμα πίτουρου του σιταριού, καθώς και το ενδοσπέρμιο (το οποίο είναι το σύνηθες προϊόν της άλεσης).
Το πλιγούρι μπορεί επίσης να παραχθεί από ψευδοδημητριακούς σπόρους όπως τον φαγόπυρο (buckwheat).
Μαγειρικές χρήσεις
Το πλιγούρι είναι θρεπτικό, αλλά δύσκολο στη μάσηση, έτσι ώστε συχνά να μουσκεύεται πριν από το μαγείρεμα. Το πλιγούρι χρησιμοποιείται στις σούπες και τους χυλούς: η ατσαλο-κομμένη βρώμη, είναι απλά άλλη μια ονομασία, για το τεμαχισμένο πλιγούρι βρώμης.
Το πλιγούρι από τα πολλά δημητριακά, είναι η βάση του kasha, ενός χυλώδους βασικoύ γεύματος (staple meal) της Ανατολικής Ευρώπης και Ευρασίας. Στη Βόρεια Αμερική το kasha ή kashi αναφέρεται ειδικότερα συνήθως, στο καβουρντισμένο φαγόπυρο πλιγούρι.
Στη Βόρεια Ινδία, τα πλιγούρια σιταριού είναι γνωστά ως dalia και συνήθως παρασκευάζονται είτε με γάλα σε ένα γλυκό χυλό είτε με λαχανικά και μπαχαρικά, σε αλμυρά παρασκευάσματα.
Ο προβρασμός και τα τεμαχισμένα πλιγούρια σκληρού σίτου, γνωστά ως πλιγούρι (bulgur), αποτελούν απαραίτητο συστατικό πολλών φαγητών της Μέσης Ανατολής, όπως είναι το μανσάφ και το ταμπούλι (tabbouleh).
Επίσης, τα πλιγούρια χρησιμοποιούνται με κάποια λουκάνικα, όπως στις μαύρες πουτίνγκες. Ένα παραδοσιακό φαγητό από τη Μαύρη Χώρα (Black Country) στην Αγγλία είναι το groaty pudding (δεν θα πρέπει να συγχέεται με το groats pudding (πουτίνγκα πλιγουρίου)). Το groaty pudding παρασκευάζεται από μουλιασμένο πλιγούρι, πράσα, κρεμμύδια, βόειο κρέας, ζωμό βοδινού και ψήνεται στο φούρνο για μέχρι 16 ώρες· είναι το παραδοσιακό δείπνο για τη Νύχτα του Γκάι Φωκς (Guy Fawkes Night).
Παραγωγή
thumb|300px|left|Επάνω: Λεπτό, μέτριο και χοντροκομμένο πλιγούρι (λ.χ. ατσαλο-κομμένη βρώμη) Κάτω: Άκοπο πλιγούρι βρώμης. Ο κόκκος καθαρίζεται, ταξινομείται κατά μέγεθος κόκκου και αποφλοιώνεται (εάν είναι απαραίτητο) προτού αποφλοιωθεί. Επιπροσθέτως, οι κόκκοι μπορούν να τεμαχιστούν σε ένα "Κόφτη Πλιγουριού" ("Groat Cutter") το οποίο μπορεί να προσαρμοστεί ώστε να κόψει λεπτό, μέτριο ή χοντροκομμένο πλιγούρι. Ακολούθως, τα πλιγούρια απελευθερώνονται από οποιαδήποτε προσκολλημένα μέρη του κελύφους, με μια μηχανή στιλβώματος. Στην περίπτωση των τεμαχισμένων πλιγουριών, τα θραύσματα τους ταξινομούνται μέσω του κοσκινίσματος, κατά μέγεθος.
Σημειώσεις
<references group="Σημ." /> <references group="Παρ. Σημ." />
Εξωτερικοί σύνδεσμοι
Κατηγορία:Δημητριακά Κατηγορία:Χυλοί
Αλμπέρτ Πιντάτ
Ο Αλμπέρ Πιντάτ (Albert Pintat Santolària) είναι Ανδορρανός πολιτικός, που θήτευσε ως πρωθυπουργός της Ανδόρας από το 2005 ως το 2009.
Προφίλ
Γεννήθηκε στις 23 Ιουνίου του 1943. Σπούδασε στο Πανεπιστήμιο του Φρίμπουργκ στην Ελβετία το 1967 και ειδικεύτηκε στα Οικονομικά. Η διπλωματική του καριέρα χαρακτηρίστηκε από θέσεις πρεσβευτή που ανέλαβε σε διάφορες χώρες αλλά και σε οργανισμούς, όπως ο ΟΗΕ.
Την περίοδο 1997-2001 ήταν Υπουργός Εξωτερικών. Μέλος του Φιλελεύθερου Κόμματος της Ανδόρρας, διορίστηκε αρχηγός κυβερνήσεως από το Γενικό Συμβούλιο των Κοιλάδων στις 30 Μαΐου του 2005. Το 2009 δεν ήταν ξανά υποψήφιος για την πρωθυπουργία, με δική του επιλογή.
Εξωτερικοί σύνδεσμοι
Κατηγορία:Αρχηγοί κυβερνήσεως της Ανδόρρας
Ιντσί Χατούν
Η Ιντσί Χατούν (Οθ. Τούρκικα:إنشي هاتون, Τούρκικα: İnci Hatun) ήταν κόρη του σουλτάνου Μωάμεθ Α΄ της Οθωμανικής Αυτοκρατορίας.
Βιογραφία
Όταν παντρεύτηκε ο Μεχμέτ είχε ήδη 4 γιους: τον Μαχμούτ, τον Αλί, τον Ίσα και τον Ιμπραήμ. Ωστόσο, χρονολογικά, κανένας από αυτούς δεν γεννήθηκε από την Ιντσί. Παρόλα αυτά έπαιξε σημαντικό ρόλο στη βελτίωση των σχέσεων Οσμανιδών-Καραμάνογλου παντρεύοντας τους θετούς του γιους της με τις αδερφές της.
Πηγές
Κατηγορία:Πριγκίπισσες της Οθωμανικής Αυτοκρατορίας
Πανελλήνιοι αγώνες σκοποβολής πήλινου στόχου 1970
Οι Πανελλήνιοι αγώνες σκοποβολής πήλινου στόχου 1970 ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Στους αγώνες συμμετείχαν σκοπευτές από όλη την Ελλάδα και την Κύπρο. Το Πανελλήνιο πρωτάθλημα σκιτ έλαβε χώρα στο Σκοπευτήριο του Ο.Φ.Κ.Ο. μεταξύ 20 και 21 Ιουνίου του 1970. Συμμετείχαν 15 σκοπευτές. Πρωταθλητής αναδείχθηκε ο Παναγιώτης Ξανθάκος του Ο.Φ.Κ.Ο. με 192 επιτυχίες.
Σκιτ
Παρακάτω αναφέρονται οι έξι πρώτοι αθλητές.
Παραπομπές
1970 Κατηγορία:Διοργανώσεις σκοποβολής στην Αθήνα Κατηγορία:Σκοποβολή το 1970
Βεληγκέκας
Ο Βεληγκέκας ή Βελή Γκέκας (... - 1808) ήταν δερβέναγας αλβανικής καταγωγής, από την πόλη Σκόδρα, έμπιστος του Αλή Πασά. Υπήρξε ονομαστός τόσο για τη σκληρότητα, όσο και την ανδρεία του, την οποία είχε εκτιμήσει ο Αλής, προσλαμβάνοντάς τον στην υπηρεσία του. Έγινε πολύ γνωστός στη Θεσσαλία και τη Δυτική Στερεά -και αργότερα ευρύτερα- για την αγριότητα και την τραχύτητα που επέδειξε στην εκτέλεση των εντολών του Πασά.
Βιογραφικά στοιχεία
Περί το 1808 ο Αλή Πασάς του ανέθεσε τη δίωξη όλων των κλεφτών των Αγράφων, μεταξύ των οποίων και την ομάδα του Κατσαντώνη. Ο Βεληγκέκας ξεκίνησε με ένα ασκέρι, για το μέγεθος του οποίου υπάρχουν κατά πολύ αντικρουόμενες πληροφορίες, για τα Άγραφα. Στην Κρύα Βρύση (στον Κλειτσό Ευρυτανίας), σύμφωνα με μια εκδοχή, προκλήθηκε από τον Κατσαντώνη σε μονομαχία, κατά την οποία τραυματίσθηκε θανάσιμα. Σύμφωνα με μια δημοτική παράδοση πολύ κοντινή στο γεγονός, ο ετοιμοθάνατος Βεληγκέκας καλούσε τους συντρόφους του να πάρουν το κεφάλι του, ώστε να μην πέσει στα χέρια των Ελλήνων κλεφτών.
Δημοτικό τραγούδι
Η σύγκρουση και η μονομαχία του Κατσαντώνη με τον Βεληγκέκα αποτυπώθηκε ιδιαίτερα στα δημώδη άσματα και στα κλέφτικα τραγούδια, όπου εξυμνείται ο ηρωισμός του Κατσαντώνη. Το παρακάτω είναι ένα απόσπασμα από αυτά:
Ο Βεληγκέκας εμφανίζεται και πέραν των ασμάτων που αναφέρονται στον Κατσαντώνη. Στο τραγούδι για τον αλβανόφωνο χριστιανό κλέφτη Παναγιώτη Λιάκο, διαβάζουμε και τα ακόλουθα, που πιθανολογείται ότι διαδραματίζονται στα τέλη του 18ου αι., πριν από την εκστρατεία του Γιουσούφ Αράπη εναντίον του Λιάκου, με εντολή του Αλή Πασά:
Θέατρο σκιών
Ο Βεληγκέκας συνιστά ιδιαίτερη φιγούρα του ελληνικού θεάτρου σκιών. Φέρεται ως υπασπιστής του πασά (η ενσάρκωση της κεντρικής εξουσίας), που πάντοτε δέρνει τον Καραγκιόζη, αλλά με τη σειρά του κι αυτός δέρνεται από τον Μπαρμπα-Γιώργο. Στον Καραγκιόζη, όπου η αλλοεθνής μορφή του «Τούρκου» καλύπτει το εγχώριο, ελληνικό κακό, με τη μορφή του Βεληγκέκα συμβολίζεται το όργανο της εκάστοτε εκτελεστικής εξουσίας, συγκεκριμένα ο «χωροφύλακας», που συμπεριφέρεται ως δυνάστης του ελληνικού λαού.
Σημειώσεις
<references group="lower-greek"/>
Εξωτερικοί σύνδεσμοι
Κατηγορία:Οθωμανοί αλβανικής καταγωγής Κατηγορία:Οθωμανοί στρατιωτικοί Κατηγορία:Θέατρο σκιών
Έλεσετς
Το Έλεσετς είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Δημογραφία
Σύμφωνα με την απογραφή του 2002, το χωριό είχε πληθυσμό 69 κατοίκους.
Οι εθνοτικές ομάδες του χωριού περιλαμβάνουν:
Παραπομπές
Κατηγορία:Χωριά Δήμου Οχρίδας Κατηγορία:Χωριά της Βόρειας Μακεδονίας
Νόμος του Βολφ
Ο νόμος του Βολφ  είναι θεωρία που αναπτύχθηκε από τον Γερμανό ανατόμο και χειρουργό Γιούλιους Βολφ (Julius Wolff) (1836-1902) τον 19ο αιώνα και δηλώνει ότι το οστό σε έναν υγιή άνθρωπο ή ζώο προσαρμόζεται στα φορτία τα οποία φέρει. Εάν η φόρτιση σε ένα συγκεκριμένο οστό αυξηθεί, το οστό θα αναδιοργανωθεί (remodelling) με την πάροδο του χρόνου για να γίνει πιο ισχυρό και να αντισταθεί στη φόρτιση αυτή. Η εσωτερική αρχιτεκτονική του σπογγώδους ιστού υφίσταται προσαρμοστικές αλλαγές, που ακολουθούνται από δευτερογενείς αλλαγές του εξωτερικού φλοιώδους οστού που ως αποτέλεσμα πιθανώς να γίνεται περισσότερο παχύ. Επίσης ισχύει και το αντίθετο: εάν η φόρτιση σε ένα οστό μειωθεί, το οστό θα αποδυναμωθεί μιας και έτσι θα έχει μικρότερο μεταβολικό κόστος συντήρησης και από τη στιγμή που δεν υπάρχει ερέθισμα για συνεχή αναδιοργάνωση που απαιτείται για τη διατήρηση της οστικής μάζας.
Παραπομπές
Κατηγορία:Ανατομία ζώων Νόμος του Βολφ
Ζακ Σιράκ
Ο Ζακ Ρενέ Σιράκ (γαλλικά: Jacques René Chirac, Παρίσι, 29 Νοεμβρίου 1932 - 26 Σεπτεμβρίου 2019) ήταν Γάλλος πολιτικός και πρώην Πρόεδρος της Γαλλικής Δημοκρατίας. Φοίτησε στην «Εθνική Σχολή Διοίκησης» (École nationale d'administration - ENA), ξεκίνησε την καριέρα του ως υπάλληλος στο Ελεγκτικό Συνέδριο.
Καριέρα στην πολιτική
Εκλέχθηκε βουλευτής με το κόμμα UDR για πρώτη φορά το 1967, έγινε γραμματέας του κράτους το 1968, υπουργός για τις Επαφές με τη Βουλή το 1971, της Γεωργίας το 1972, των Εσωτερικών το 1974. Την ίδια εποχή στις προεδρικές εκλογές έπαιξε σημαντικό ρόλο υπέρ του Βαλερί Ζισκάρ Ντ' Εστέν, στον οποίο εξασφάλισε ένα στήριγμα ενός σταθερού μέρους του κόμματος του Σαρλ ντε Γκωλ. Αυτό τον ανακήρυξε πρωθυπουργό. Ερχόμενος σε ρήξη με τον πρόεδρο, ο Σιράκ άφησε την κυβέρνηση το 1976. Το Δεκέμβριο του ίδιου χρόνου, για να σταθεροποιήσει τις θέσεις του κόμματος του Ντε Γκωλ προχώρησε στην επανίδρυση μετατρέποντας το παλιό UDR του Ντε Γκωλ σε Rassemblement pour La republique, του οποίου έγινε πρόεδρος. Στις εθνικές εκλογές του 1978 το κόμμα του εμφανίστηκε το πιο ισχυροποιημένο στη χώρα. Έβαλε υποψηφιότητα για την προεδρία της Δημοκρατίας το 1981, δεν έφτασε όμως στην τελική ψηφοφορία. Το 1986, με τη νίκη του επί του Σοσιαλιστικού Κόμματος, έγινε πρωθυπουργός για δεύτερη φορά. Δύο χρόνια αργότερα, έβαλε και πάλι υποψηφιότητα για την προεδρία της Δημοκρατίας μαζί με το σοσιαλιστή πρόεδρο Μιτεράν, ηττήθηκε και παραιτήθηκε και από το αξίωμα του πρωθυπουργού. Εκλέχθηκε δήμαρχος του Παρισιού το 1977 και οδήγησε το κόμμα του σε μια νίκη στις πολιτικές εκλογές το 1993. Στις προεδρικές εκλογές το 1995, ο Σιράκ νίκησε στην τελική ψηφοφορία τον σοσιαλιστή υποψήφιο, Λιονέλ Ζοσπέν, εγκαινιάζοντας για τη χώρα μια δεξιά κυβέρνηση.
Πρόεδρος της Γαλλίας
Ο Ζακ Σιράκ ανέλαβε Πρόεδρος της Γαλλίας στις 17 Μαΐου 1995, διαδεχόμενος τον Φρανσουά Μιτεράν. Το πρώτο έτος της προεδρίας του ήταν ιδιαίτερα δύσκολο, καθώς ογκώδεις εργατικές απεργίες και διαδηλώσεις παρέλυσαν όλη τη χώρα. Αιτία αυτών των απεργιών ήταν ένα εξαιρετικά αντιδημοφιλές, όπως αποδείχτηκε, νεοφιλελεύθερο πρόγραμμα περικοπών των μισθών και των συντάξεων. Το 1997 διεξήχθησαν πρόωρες βουλευτικές εκλογές στις οποίες το κόμμα του Σιράκ ηττήθηκε από τους σοσιαλιστές. Ο Σιράκ αναγκάστηκε να συγκυβερνήσει με τον αρχηγό του Σοσιαλιστικού Κόμματος Λιονέλ Ζοσπέν, ο οποίος στις 2 Ιουνίου 1997 έγινε Πρωθυπουργός της Γαλλίας. Στα επόμενα χρόνια η εξουσία του Σιράκ ήταν ιδιαίτερα μειωμένη, καθώς είχε τη δυνατότητα να επιβάλλει την άποψή του μόνο σε θέματα εξωτερικής και στρατιωτικής πολιτικής. Μια από τις πρώτες πράξεις κατά τη διάρκεια της προεδρίας του ήταν η επανάληψη των πυρηνικών πειραμάτων στον Ειρηνικό. Στην εξωτερική πολιτική, ο Σιράκ ακολούθησε την προηγούμενη πολιτική γραμμή της Γαλλίας, διατηρώντας σταθερό τον προνομιούχο άξονα με τη Γερμανία. Ο Σιράκ ασκούσε κατά περιόδους κριτική στον Ζοσπέν, του οποίου η δημοτικότητα μειωνόταν συνεχώς. Το 2000 σκάνδαλα οικονομικής κακοδιαχείρησης στο Δήμο του Παρισιού από τότε που ο Σιράκ ήταν δήμαρχος αμαύρωσαν και άλλο τη φήμη του, ενώ οι σοσιαλιστές κέρδισαν για πρώτη φορά τη δημαρχία της πόλης το 2001. Επανεξελέγη το 2002 με συντριπτική πλειοψηφία, έχοντας απέναντί του τον ακροδεξιό υποψήφιο, Ζαν-Μαρί Λεπέν.
Το 2005 αντιμετώπισε τις ταραχές με τους νεαρούς μετανάστες, που πήραν χαρακτήρα εξέγερσης και ανάγκασαν την κυβέρνησή του να κηρύξει ξανά το νόμο που ίσχυε την περίοδο του Πολέμου στην Αλγερία. Τον Σεπτέμβριο του 2005 ο Σιράκ υπέστη ένα ελαφρύ εγκεφαλικό επεισόδιο, αλλά μπόρεσε να συνεχίσει τα καθήκοντά του. Ο Σιράκ ανακοίνωσε, όπως αναμενόταν, τον Μάρτιο του 2007 ότι δε θα επεδίωκε και τρίτη επανεκλογή στην προεδρία της Γαλλίας και θα αποσυρόταν από την πολιτική. Μετά τις προεδρικές εκλογές του 2007 αποσύρθηκε από την πολιτική και παρέδωσε την εξουσία στις 16 Μαΐου 2007 στον εκλεγμένο διάδοχό του, Νικολά Σαρκοζί.
Προβλήματα με τη δικαιοσύνη
Το Δεκέμβριο του 2011 κρίθηκε ένοχος για τις κατηγορίες: Υπεξαίρεση δημόσιου χρήματος, κατάχρηση εμπιστοσύνης, παράνομη οικοιοποίηση συμφερόντων, πράξεις οι οποίες διαπράχθηκαν, κατά τη γαλλική δικαιοσύνη, κατά τη διάρκεια της θητείας του ως δήμαρχος του Παρισιού την περίοδο 1990 - 95 και ενώ κατείχε τη θέση του ηγέτη του κόμματος RPR.
Μετέπειτα χρόνια
Ο Σιράκ μετά την απόσυρσή του από την πολιτική ασχολήθηκε με φιλανθρωπικές δραστηριότητες με το Ίδρυμα Σιράκ. Αντιμετώπισε πολλά προβλήματα υγείας, κάνοντας εγχείρηση βηματοδότη το 2008, ενώ έπασχε και από απώλεια μνήμης. Το 2016 νοσηλεύτηκε στην εντατική του νοσοκομείου λόγω αναπνευστικών προβλημάτων. Ο Σιράκ απεβίωσε στις 26 Σεπτεμβρίου 2019 και στην κηδεία του παρέστη πλήθος πολιτικών ηγετών.
Εξωτερικοί σύνδεσμοι
Κατηγορία:Πρόεδροι της Γαλλικής Δημοκρατίας Κατηγορία:Πρωθυπουργοί της Γαλλίας Κατηγορία:Πολιτικοί της Γαλλικής Εθνοσυνέλευσης (Ε΄ Δημοκρατία) Κατηγορία:Αποδέκτες του Τάγματος του Λευκού Αετού (Πολωνία)
Bally
thumb|300px|Κατάστημα υποδημάτων Bally Η Bally είναι μία από τις ιστορικότερες και πιο διάσημες εταιρείες παραγωγής υποδημάτων πολυτελείας στον κόσμο.
Έχει την έδρα της και την παραγωγή της στην Ελβετία ενώ διαθέτει τα προϊόντα της μέσω 730 καταστημάτων σε 70 χώρες με πωλήσεις που ξεπερνούν τα 400 εκατομμύρια ευρώ και στις 5 ηπείρους. Ανάμεσά τους βρίσκονται καταστήματα στους πιο εμπορικούς δρόμους του κόσμου, όπως στη λεωφόρο των Ηλυσίων Πεδίων στο Παρίσι, στη λεωφόρο Μάντισον της Νέας Υόρκης, στη Οδό Νιου Μποντ του Λονδίνου, στο Μπέβερλι Χιλς, στη Βία Μοντεναπολεόνε του Μιλάνο, στη Λεωφόρο Νιέφσκι στην Αγία Πετρούπολη αλλά και σε αεροδρόμια όπως το Χίθροου του Λονδίνου. Επίσης δραστηριοποιείται στο Χονγκ Κονγκ, την Κίνα , την Ιαπωνία και άλλες χώρες.
Στην Ελλάδα η Bally διαθέτει 3 καταστήματα εκ των οποίων τα δύο στην Αθήνα (στο Citylink στην Οδό Σταδίου και στο Golden Hall στο Μαρούσι) και ένα στη Θεσσαλονίκη στην Οδό Μακένζι.
Τον Φεβρουάριο του 2018 η μητρική εταιρεία JAB Holding Company συμφώνησε να πωλήσει πλειοψηφικό πακέτο στην κινεζική κοινοπραξία Shandong Ruyi.
Ιστορία
Η υποδηματοποιία Bally ιδρύθηκε ως "Bally&Co" το 1851 από τον Καρλ Φραντς Μπάλι (1821-1889) και τον αδελφό του Φριτς, στο υπόγειο της οικογενειακής τους κατοικίας στο Σένενβερντ της Ελβετίας. Το 1854 δημιούργησαν ένα μικρό εργοστάσιο υποδημάτων στο Σένενβερντ αλλά ο Φριτς Μπάλι εγκατέλειψε την επιχείρηση ενώ ακόμη βρισκόταν στα σπάργανα και ως εκ τούτου ο Καρλ Φραντς Μπάλι συνέστησε την επιχείρηση υπό την ονομασία "C.F. Bally".
Την περίοδο εκείνη ανοίγουν και τα πρώτα καταστήματα της Bally στη Βέρνη, τη Βασιλεία και τη Ζυρίχη. Μέσα σε περίπου μία δεκαετία η επιχείρηση έφθασε να απασχολεί 500 εργάτες ενώ εκτός από μία σειρά καινοτομιών η επιχείρηση με δαπάνη της δημιουργεί ένα μεγάλο πάρκο στην καρδιά του Σένενβερντ. Τη δεκαετία του 1870 η επιχείρηση βρίσκεται στην κορυφή της παραγωγής παπουτσιών στην Ευρώπη ενώ ο γιος του Φραντς, Έντβαρντ εισάγει υπερσύγχρονα μηχανήματα για την παραγωγή υποδημάτων από τις ΗΠΑ. Επίσης ανοίγουν ακόμα περισσότερα καταστήματα Bally στο Παρίσι, τη Γενεύη, το Μοντεβιδέο και το Μπουένος Άιρες.
Η εταιρεία τη δεκαετία του 1880 εξάγει τα προϊόντα της σε πολλές χώρες της Ευρώπης δια αντιπροσώπων ενώ ανοίγει το πρώτο της κατάστημα στην Αγγλία και πιο συγκεκριμένα στη Οδό Νιου Μποντ του Λονδίνου, διάσημη για τα καταστήματα ειδών πολυτελείας. Το 1892 η επιχείρηση περνά στα χέρια των παιδιών του Φραντς Μπάλι και μετονομάζεται σε "C.F. Bally and Sons". Η δεκαετία του 1900 χαρακτηρίστηκε από την ταχύτατη επέκταση του διεθνούς εμπορίου και η Bally εκμεταλλευόμενη τη συγκυρία επεκτείνεται συνεχώς στις χώρες της Ευρώπης.
Το 1907 η εταιρεία εισάγει τις μετοχές της στο Χρηματιστήριο της Ζυρίχης, εντούτοις η πλειοψηφία του μετοχικού κεφαλαίου παραμένει στα χέρια της οικογένειας Bally. Λίγο πριν από την έναρξη του Α' Παγκοσμίου Πολέμου, η εταιρεία δημιουργεί γραμμές παραγωγής υποδημάτων στη Γαλλία καθώς και δύο καινούρια εργοστάσια στη Βόρεια Ελβετία. Κατά τη διάρκεια του πολέμου η Bally φθάνει στο απόγειο της παραγωγής της καθώς προμηθεύει με παπούτσια τους στρατούς της Γαλλίας, της Γερμανίας και της Ελβετίας.
Το 1916 αποτελεί έτος-ρεκόρ για την Bally καθώς απασχολούσε 7.159 εργαζομένους και οι πωλήσεις της έφτασαν τα 4 εκατομμύρια ζευγάρια παπουτσιών. Τα επόμενα χρόνια μετά τον Α' Παγκόσμιο Πόλεμο, η μειωμένη αγοραστική δύναμη στις βασικές αγορές για τη Bally όπως η Γαλλία και η Γερμανία είχαν ως αποτέλεσμα τη συρρίκνωση της εταιρείας και την απόλυση εργαζομένων. Η αναδιοργάνωσή της σε συνδυασμό με την οικονομική ανάπτυξη βοηθά την Bally να αντεπεξέλθει. Η εταιρεία κατόρθωσε να επιβιώσει και τη Μεγάλη Ύφεση της δεκαετίας του 1930 αλλά και τον Β' Παγκόσμιο Πόλεμο και επεκτάθηκε σε πολλές νέες αγορές με πιο σημαντική αυτή της Βόρειας Αμερικής. Κατά τη διάρκεια του πολέμου ιδρύθηκε στο Σένενβερντ μουσείο υποδημάτων στην έδρα της Bally το οποίο λειτουργεί και σήμερα έχοντας μία από τις μεγαλύτερες συλλογές του είδους της στον κόσμο με αναφορές από την αρχαιότητα ως σήμερα.
Το 1951, 100 χρόνια μετά την ίδρυσή της, η Bally δημιουργεί ένα ανδρικό παπούτσι για επίσημες εμφανίσεις ονόματι Scribe το οποίο ακόμα παράγεται από την εταιρεία στην Ελβετία. Το όνομα Scribe προέρχεται από το διάσημο Scribe Hotel του Παρισιού όπου ο εγγονός του ιδρυτή της εταιρείας C.F. Bally διέμενε την περίοδο εκείνη. Παρότι τη δεκαετία του 1960 η εταιρεία αντιμετωπίζει σκληρό ανταγωνισμό από την παραγωγή υποδημάτων σε χώρες χαμηλού κόστους η Bally διαφοροποιεί τα προϊόντα της και ανακαινίζει το κεντρικό της κατάστημα στη Ζυρίχη το οποίο καταλαμβάνει 1465 τ.μ. σε 5 ορόφους και αποτελεί το μεγαλύτερο κατάστημα προϊόντων Bally μέχρι και σήμερα.
Το 1976 η Bally πρόσθεσε στη συλλογή της δερμάτινες τσάντες και αξεσουάρ καθώς και ρούχα υψηλής ραπτικής ενώ την αμέσως επόμενη χρονιά η εταιρεία φεύγει από την ιδιοκτησία της οικογένειας Bally. Το 1990 γίνεται πραγματικά παγκόσμια με το άνοιγμα σε πολλές χώρες του κόσμου.
Το 1999 η Bally περνά στα χέρια του αμερικανικού επενδυτικού ταμείου "Texas Pacific Group" με κύριο στόχο να επανέλθει η Bally στην κερδοφορία και να επανακτήσει την αίγλη της. Η εταιρεία γιόρτασε τα 150 χρόνια της το 2001 με μεταφορά της έδρας της στο Κασλάνο στις όχθες της λίμνης Λουγκάνο στην Ελβετία όπου μεταφέρθηκε και η παραγωγή όλων των υποδημάτων της Bally ενώ το κεντρικό σόουρουμ της εταιρείας βρίσκεται στο Μιλάνο βάζοντας την εταιρεία ξανά στο επίκεντρο της διεθνούς μόδας. Το 2007 υπεύθυνος σχεδιασμού της εταιρείας γίνεται ο διάσημος σχεδιαστής Μπράιαν Άτγουντ ενώ το 2008 η εταιρεία πέρασε στα χέρια της γερμανικής εταιρείας ειδών πολυτελείας LABELUX, συμφερόντων της οικογένειας Μπενκίζερ.
Η έδρα της εταιρείας, όπου λαμβάνει χώρα και η παραγωγή των υποδημάτων της Bally, βρίσκεται στο Κασλάνο της επαρχίας Τιτσίνο στην Ελβετία.
Εξωτερικοί σύνδεσμοι
Κατηγορία:Επιχειρήσεις της Ελβετίας
Χειμερινοί Ολυμπιακοί Αγώνες 1998
Οι Χειμερινοί Ολυμπιακοί Αγώνες του 1998 διοργανώθηκαν στο Ναγκάνο της Ιαπωνίας από τις 7 Φεβρουαρίου 1998 μέχρι και τις 22 Φεβρουαρίου 1998.
1022 Ολυμπιάδα
Η Ολυμπιάδα (Olympiada) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,017. Ανακαλύφθηκε το 1924 από τον Ρώσο αστρονόμο Βλαντιμίρ Αλμπίτσκι, που παρατηρούσε από το Σιμέις της Κριμαίας, και πήρε το όνομά της προς τιμή των Ολυμπιακών Αγώνων του 1924 στο Παρίσι.
Φυσικά χαρακτηριστικά
Η μέση διάμετρος της Ολυμπιάδας εκτιμάται σε 26,38 χιλιόμετρα. Ο φασματικός τύπος της είναι X, ενώ το άλβεδό της είναι 0,160. Η Ολυμπιάδα περιστρέφεται γύρω από τον εαυτό της μία φορά κάθε 3 ώρες και 50 λεπτά.
Εξωτερικοί σύνδεσμοι
Ολυμπιαδα
Μιχάλης Παπαδόπουλος (ποιητής)
Ο Μιχάλης Παπαδόπουλος γεννήθηκε στη Λευκωσία το 1972. Έκανε σπουδές Φιλοσοφίας στη Φιλοσοφική Σχολή του Αριστοτελείου Πανεπιστημίου Θεσσαλονίκης. Από νωρίς ασχολήθηκε με την ποίηση και έχει εκδώσει τρεις ποιητικές συλλογές: «Αμμόλιθος» (1997), «Εντός Συνόρων» (2000) και "Έλικας Φανταστικού Ελικοπτέρου" (2010). Η δεύτερη συλλογή του τιμήθηκε με το κρατικό βραβείο ποίησης της Κύπρου του 2001. Ο Μιχάλης Παπαδόπουλος συγκαταλέγεται στους νέους ποιητές της Κύπρου, οι οποίοι προτάσσουν με ανανεωτικές απαιτήσεις το ποιητικό τους όραμα και αξιοποιούν την κυπριακή, την πανελλήνια και την παγκόσμια παράδοση. Ποιήματά του έχουν δημοσιευθεί σε κυπριακά, ελληνικά και ξένα περιοδικά, ενώ έχουν επίσης μεταφραστεί σε διάφορες γλώσσες. Εργάζεται ως δημοσιογράφος στον κυπριακό γραπτό και ηλεκτρονικό Τύπο.
Πηγές
Ποιείν, Βιβλιοnet
Κατηγορία:Κύπριοι ποιητές
Ρασίνγκ Κλεμπ Αϊσιέν
Η Ρασίνγκ Κλεμπ Αϊσιέν (γαλλικά: Racing Club Haïtien) είναι αϊτιανή ποδοσφαιρική ομάδα, με έδρα το Πορ-ω-Πρενς, ιδρυθείσα στις 23 Μαρτίου 1923.
Αποτελεί τον σύλλογο με τις περισσότερες κατακτήσεις τίτλων στην χώρα, αριθμώντας, συνολικά, 11 κατακτήσεις του τοπικού πρωταθλήματος, ενώ, παράλληλα, διατηρεί σημαντική αντιπαλότητα με την Βιολέτ ΑΚ, με τις δύο ομάδες να αναμετρούνται μεταξύ τους σε ένα ντέρμπι το οποίο θεωρείται ως το σημαντικότερο εθνικό παραδοσιακό ντέρμπι.
Ιστορία
Γνωστή υπό το ψευδώνυμο του «Γηραιού Λέοντα» (γαλλικά: Vieux Lion), η Ρασίνγκ Κλεμπ Αϊσιέν κατέστη ως ο πρώτος αϊτιανός σύλλογος ο οποίος κατακτά το Κύπελλο Πρωταθλητριών της ΚΟΝΚΑΚΑΦ, το 1963, υπό την τεχνική καθοδήγηση του Αντουάν Τασί.
Έχοντας κατακτήσει, συνολικά, έντεκα φορές το εθνικό πρωτάθλημα της χώρας, ωστόσο, κατά τα τέλη της δεκαετίας του 2000, ο σύλλογος εισήλθε σε περίοδο παρακμής, η οποία και επισημοποιήθηκε με τον υποβιβασμό του, το 2007, στη δεύτερη τη τάξει κατηγορία του αϊτιανού ποδοσφαίρου. Έπειτα από την κατάκτηση, το 2008, του πρωταθλήματος της δεύτερης κατηγορίας, η ομάδα επανήλθε εκ νέου στην πρώτη κατηγορία, το 2009, σε μία σεζόν η οποία και ολοκληρώθηκε με την κατάκτηση του πρωταθλήματος, η οποία και αποτελεί τον τελευταίο χρονικό τίτλο της, προτού υποβιβαστεί εκ νέου, το 2011.
Το 2019 αποδείχθηκε ως μία ιδιαιτέρως δύσκολη χρονιά για τον σύλλογο, καθώς αντιμετώπισε σημαντικά οικονομικά και θεσμικά ζητήματα, τα οποία και οδήγησαν, τον Μάρτιο του ίδιου έτους, στην παραίτηση σχεδόν του συνόλου των μελών της διοικούσας επιτροπής του, εκ των οποίων μόλις δύο παρέμειναν στη θέση τους, ο πρόεδρος, Εμανουέλ Μενάρ, και ο αντιπρόεδρος, Ζυλιό Καντέ.
Πρώην παίκτες
μικρογραφία|δεξιά|Ο Σιλβιό Κατόρ, πρώην κάτοχος παγκοσμίου ρεκόρ στο άθλημα του άλματος εις μήκους, αγωνίστηκε με τα χρώματα της ΡΚ Αϊσιέν.
Παραπομπές
Κατηγορία:Ποδοσφαιρικές ομάδες Αϊτής Κατηγορία:Ιδρύσεις ποδοσφαιρικών ομάδων το 1923
Διυλιστήρια Ασπροπύργου
Η πυρόλυση είναι η κύρια μονάδα μετατροπής, με ονομαστική χωρητικότητα 45.000 βαρέλια ημερησίως (7.200 κ.μ/ημέρα). Η μονάδα επεξεργάζεται ατμοσφαιρικά υπολείμματα και κενό αέριο πετρελαίου των διυλιστηρίων Ασπροπύργου και Θεσσαλονίκης, για την παραγωγή προϊόντων υψηλότερης αξίας.
Με την αναβάθμιση των μονάδων υδρογονοαπόθεσης και μεταρρύθμισης της νάφθας και με τη λειτουργία της μονάδας TAME από το 2004, το διυλιστήριο είναι σε θέση να παράγει βενζίνη υψηλών οκτανίου με αυστηρές περιβαλλοντικές προδιαγραφές (10 ppm S), η οποία παρέχει σε ολόκληρη την αγορά και καλύπτει το 80% της τη συνολική ομαδική παραγωγή προϊόντων βενζίνης. Με την αναβάθμιση της μονάδας αποθείωσης ντίζελ και του δικτύου διανομής, είναι σε θέση να παράγει auto-diesel (50 και 10 ppm S).
Το διυλιστήριο διαθέτει μεγάλο λιμάνι, διαθέτει σύγχρονους τερματικούς σταθμούς δεξαμενόπλοιων και σιδηροδρόμων, εκτεταμένο δίκτυο διανομής αργού πετρελαίου και αγωγό διανομής τελικών και ημιτελών προϊόντων από και προς το διυλιστήριο Ελευσίνας. Συνδέεται επίσης, μέσω αγωγού καυσίμου, με τον Διεθνή Αερολιμένα Αθηνών Ελευθέριος Βενιζέλος, έχοντας την κύρια ευθύνη για την προμήθεια καυσίμων.
Παραπομπές
Κατηγορία:Νομαρχία Δυτικής ΑττικήςΚατηγορία:Ενέργεια στην Ελλάδα
Εθνική Οδός 5Κ (Βόρεια Μακεδονία)
Η Εθνική οδός 5Κ (σλαβομακεδονικά: Регионален пат M5K) είναι μια εθνική οδός στη Βόρεια Μακεδονία. Ξεκινάει από τα σύνορα με την Ελλάδα στην Μετζίτλια και καταλήγει στο Μοναστήρι στη διασταύρωση με την Εθνική οδό 5.
Διαδρομή
Ο δρόμος ξεκιναεί από τον συνοριακό σταθμό στην Μετζίτλια. Η διαδρόμη είναι βατή και εύκολη αφού ο δρόμος βρίσκεται πάνω σε οροπέδιο και γενικά, αν και στενός, οι οδηγοί δεν αντιμετωπίζουν κάποιο πρόβλημα. Μετά από δέκα χιλιόμετρα από τον σταθμό ο δρόμος περνάει μέσα από το χωρίο Κράβαρι. Αφού περάσουμε το χωρίο στα 5 χιλίομετρα φτάνουμε στο Μοναστήρι. Η εθνική οδός περνάει περιμετρικά της πόλης. Αφού βγούμε από την πόλη στα 6 χιλίομετρα είναι η διασταύρωση με την Εθνική οδό 5 στο Κίρκλινο.
Πηγές
Κατηγορία:Μεταφορές στη Βόρεια Μακεδονία
Αντρές Σεγόβια
Ο Αντρές Σεγόβια Τόρρες (γνωστός στην Ελλάδα και ως Αντρές Σεγκόβια) (ισπανικά: Andrés Segovia Torres, ισπανική προφορά ΔΦΑ : [anˈdɾes seˈɣoβja ˈtores], 21 Φεβρουαρίου 1893 - 2 Ιουνίου 1987) ήταν Ισπανός κιθαριστής, βιρτουόζος στην κλασσική κιθάρα. Πλέον, θεωρείται ως ένας από τους σπουδαιότερους κιθαριστές όλων των εποχών. Πολλοί σημερινοί επαγγελματίες κιθαριστές υπήρξαν μαθητές του ή μαθητές των μαθητών του.
Εξωτερικοί σύνδεσμοι
Κατηγορία:Ισπανοί μουσικοί Κατηγορία:Κιθαρίστες
Στίβος στους Θερινούς Ολυμπιακούς Αγώνες 1900 – Άλμα εις μήκος ανδρών
12 αθλητές από 6 χώρες συμμετείχαν σε αυτό το αγώνισμα. Το αγώνισμα αυτό διοργανώθηκε στις 14 με 15 Ιουλίου, 1900.
Προκριματικά
Τα προκριματικά πραγματοποιήθηκαν στις 14 Ιουλίου 1900. 12 άλτες συμμετείχαν στα προκριματικά του αγωνίσματος. Οι πέντε πρώτοι περνούσαν στον τελικό.
Τελικός
Ο τελικός πραγματοποιήθηκε στις 15 Ιουλίου 1900. Η επίδοση του Ντελανουά είναι άγνωστη στον τελικό, έτσι επικράτησε η επίδοσή του στα προκριματικά και πήρε την 5η θέση. Επίσης, ο Πράινσταϊν δεν κατάφερε να σημειώσει κάποια επίδοση στον τελικό, έτσι επικράτησε η επίδοσή του στα προκριματικά και πήρε το ασημένιο μετάλλιο.
Πηγές
https://www.olympic.org/paris-1900/athletics/long-jump-men
Κατηγορία:Στίβος στους Θερινούς Ολυμπιακούς Αγώνες 1900
Power Metal (άλμπουμ)
Το Power Metal είναι το τέταρτο άλμπουμ του αμερικανικού heavy metal συγκροτήματος Pantera. Κυκλοφόρησε τον Μάιο του 1988 από την "Metal Magic Records". Είναι το πρώτο άλμπουμ του συγκροτήματος με τον Φιλ Άνσελμο στα φωνητικά, ως μέρος μιας σύνθεσης που θα διαρκούσε μέχρι την επίσημη διάσπαση του συγκροτήματος. το 2003.
Γενικά
Το άλμπουμ παρουσιάζει ένα πιο επιθετικό στυλ που ακούγεται, μερικές φορές, κοντά στο thrash metal και όχι το glam metal στυλ που έπαιζαν στα προηγούμενα άλμπουμ τους. Ωστόσο, τα ίχνη του glam είναι σαφές ότι εξακολουθούν να υπάρχουν. Ο Φιλ Άνσελμο έκανε την πρώτη εμφάνισή του στα φωνητικά, έχοντας αντικαταστήσει τον Τέρι Γκλέιζ. Ο κιθαρίστας Dimebag Darrell (τότε γνωστός ως "Diamond Darrell") έκανε επίσης τα φωνητικά στο "P*S*T* 88".
Σιδηροδρομικός Σταθμός Τσουκαλαίικων
Ο Σιδηροδρομικός Σταθμός Τσουκαλαίικων είναι σιδηροδρομικός σταθμός στα Τσουκαλαίικα, χωριό και προάστιο της Πάτρας. Ως σταθμός άνοιξε στις 15/12/1888 και έκλεισε το 2011. Επαναλειτούργησε στις 29 Φεβρουαρίου 2020 εξυπηρετούμενος από τα τοπικά τρένα ανάμεσα στην Πάτρα και την Κάτω Αχαΐα του Προαστιακού Σιδηροδρόμου Πάτρας. Εξυπηρετεί τα Τσουκαλαίικα και τη συνοικία Ανεμόμυλος, τα κοντινά Θεριανό και Μοιραίικα.
Power Metal (άλμπουμ)
Γενικά
Το τραγούδι "Proud to Be Loud" γράφτηκε και παρήχθη από τον κιθαρίστα Μαρκ Φεράρι, του συγκροτήματος Keel και αρχικά προοριζόταν να εμφανιστεί στο ομότιτλο άλμπουμ του συγκροτήματος, το 1987. Ωστόσο, οι Keel δεν ηχογράφησαν τη δική τους εκτέλεση μέχρι το 1998. Η έκδοση των Pantera χρησιμοποιήθηκε ως τραγούδι στη θεατρική εκδοχή της ταινίας του 2001 "Donnie Darko" και πιστώθηκε στους The Dead Green Mummies. Το τραγούδι εμφανίστηκε επίσης στο "Trail to Doomsday", μια τηλεοπτική ταινία του "Μαγκάιβερ" από το 1994, καθώς και στην ταινία "Mighty Ducks 2" από το ίδιο έτος. Ο Γκλέιζ συν-έγραψε το τραγούδι "Down Below", με αρχική ηχογράφηση του τραγουδιού στο τρίτο άλμπουμ των Pantera, "I Am the Night" του 1985.
Σιδηροδρομικός Σταθμός Τσουκαλαίικων
Προβλέπεται να λειτουργήσει λεωφορειακή ανταπόκριση με τη Βιομηχανική Περιοχή Πάτρας από και προς το σταθμό.
Παραπομπές
Τσουκαλέικα Τσουκαλέικα Τσουκαλέικα
Power Metal (άλμπουμ)
Γενικά
Αφού δεν έχει επανεκδοθεί μετά την αρχική κυκλοφορία του σε CD, βινύλιο και κασέτα, όπως και τα προηγούμενα άλμπουμ τους, επίσημες μη bootlegged εκδόσεις του "Power Metal" έχουν γίνει συλλεκτικά αντικείμενα, που κυκλοφορούν μέσω των διαδικτυακών ιστοσελίδων δημοπρασιών όπως το eBay.
Οι κριτικές για τον δίσκο υπήρξαν ανάμεικτες, με το "Allmusic" να του δίνει 2,5 / 5 αστέρια, το "Sputnik Music" μέσο όρο βαθμολογιών 3 / 5 και το "Metal Archives" 90%.
Συντελεστές
Επιπλέον μουσικοί:
Πηγές
Κατηγορία:Δισκογραφία των Pantera Κατηγορία:Άλμπουμ του 1988
Ματσούο Μπασό
Ο Ματσούο Μπασό (ακριβέστερα: Ματσούο Μπασ'όου, 松尾芭蕉, Ουένο, 1644 - Οσάκα, 28 Νοεμβρίου 1694), στην πραγματικότητα Ματσούο Μουνεφούσα, ήταν Ιάπωνας ποιητής. Θεωρείται σημαντικός εκπρόσωπος της ιαπωνικής μορφής χαϊκού. Ο Μπασό και οι μαθητές του ανανέωσαν την εως τότε αστεία και περιπαικτική ποίηση χαϊκάι και την ανήγαγαν σε σοβαρή λογοτεχνία.
Γεννήθηκε σε μια οικογένεια σαμουράι, αλλά απαρνήθηκε αυτή τη ζωή. Έγινε περιηγητής μελετώντας το δρόμο και την ιστορία του Ζεν και στράφηκε στη μελέτη της κλασσικής κινέζικης ποίησης. Στην ηλικία των 22 ετών αποσύρθηκε σε ένα βουδιστικό μονοαστήρι στο Κιότο ενώ αργότερα ζούσε σε, κατά τα φαινόμενα, ευτυχή φτώχεια από τις ταπεινές προσφορές των μαθητών του. Από το 1667 κατοικούσε στο Έντο (σημερινό Τόκιο) στον φίλο του Σουγκιγιάμα Σάμπου, όπου άρχισε να γράφει χαϊκού.
Η δομή των χάικού του αντικατροπτίζει την απλότητα και το διαλογισμό που διέκρινε τη ζωή του. Όταν ένιωθε την ανάγκη για μοναξιά, αποτραβιόταν στο μπάσο-αν του, μια καλύβα φτιαγμένη από φύλλα μπανανιάς (μπάσο), από όπου προέκυψε το ψευδώνυμό του. Πολλοί στίχοι του διακρίνονται για μια μυστικιστική ποιότητα και προσπαθούσε να αναπαραστήσει τα μέγαλα και σημαντικά θέματα μέσα από απλές εικόνες της φύσης όπως την πανσέληνο του φθινοπώρου ή τους ψύλλους στην καλύβα του. Ο Μπασό βυθίστηκε στο χαϊκού και στη σκέψη του Ζεν και αντιλαμβανόταν την ποίηση σαν ενα ιδιαίτερο τρόπο ζωής (Καντό, ο Δρόμος της Ποίησης). Ήταν πεποισμένος πως η ποίηση ήταν μια πηγή της φώτισης (Σατόρι).
Τα τελευταία χρόνια της ζωής του ο Μπασό ταξίδευε έντονα και ζωγράφιζε για να εμπνεύσει την ποίησή του. Επίσης συνεργαζόταν με ποιητές επί τόπου στη σύνθεση στο στυλ ρένγκα, μορφή κοντινή στο χαϊκού. Επιπλεόν έγραψε χάιμπουν, πεζή-ποιητική σύντομη ιστορία με τη μορφή ταξιδιωτικών ημερολογίων, όπως το διάσημο Όκου νο Χοσομίτσι (Ο μικρός δρόμος στο μαρκινό Βορρά, 1689).
Επιρροή και κριτική
Αντί να παραμείνει πιστός στους τύπους του κίγκο, το οποίο είναι ακόμη και σήμερα δημοφιλές στην Ιαπωνία, ο Μπασό αποπειράθηκε να αντικατροπτίσει το πραγματικό του περιβάλλον και συναισθήματα. Από όταν ήταν ακόμη εν ζωή, οι πρόσπαθειές του και το στυλ του έχαιραν ευρείας εκτίμησης, πράγμα που εντάθηκε μετά το θάνατό του. Πολλοί από τους μαθητές του συνέταξαν συλλογές αποφθεγμάτων του για την ίδια του την ποίηση, όπως ο Μουκάι Κιοράι και ο Χατόρι Ντοχό.
Κατά τον 17ο αιώνα, η εκτίμηση για τα ποιήματα του Μπασό αυξήθηκε έντονα. Το 1793 ο Μπασό θεοποιήθηκε από τη σιντοϊστική γραφειοκρατεία και για κάποιο διάστημα η κριτική στην ποίησή του ήταν κυριολεκτικά βλάσφημη πράξη. Αυτή η περίοδος ομόφωνου πάθους για τα ποιήματα του Μπασό έλαβε τέλος μόνο στα τέλη του 19ου αιώνα. Ο Μασαόκα Σίκι (1867–1902), πιθανώς ο πιο διάσημος κριτικός του Μπασό, επιτέθηκε κατά της μακράς ορθοδοξίας με τις ειλικρινείς και ντόμπρες αντιρρήσεις του για το στυλ του Μπασό. Η επίδραση του Μασαόκα Σίκι ήταν όμως επίσης αποφασιστική καθώς έκανε τον Μπασό προσβάσιμο σε διανοούμενους και στο ιαπωνικό κοινό γενικά. Ο Μασαόκα Σίκι εφηύρε τον όρο χαϊκού (αντικαθιστώντας το χόκκου) για να χαρακτηρίσει την ελεύθερη φόρμα 5-7-5.
Η κριτική ερμηνεία των ποιημάτων του Μπασό συνεχίστηκε στον 20ο αιώνα, με εξέχουσες εργασίες του Γιαμαμότο Κενκίτσι, του Ιμότο Νόιτσι και του Ογκάτα Τσουτόμου και τα ποιήματά του μεταφράστηκαν σε διάφορες γλώσσες. Η ιμπρεσιονιστική και μεστή φύση του στίχου του επηρεάσε ιδιαίτερα τον Έζρα Πάουντ και τους εικονιστές και αργότερα τα ποιήματα της γενιάς των Μπητ.
thumb|right|150px|Ο τάφος του Μπασό στο Ότσου στο νομό Σίγκα.
Αναφορές
Κατηγορία:Ιάπωνες ποιητές
Πέτρος Λοχαΐτης
Ο Πέτρος Λοχαΐτης (1933 - 29 Μαΐου 1976) ήταν Έλληνας ηθοποιός.